బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాల్ ట్యాంపరింగ్.. స్మిత్ విషయంలో మరో ట్విస్ట్!
క్రికెట్ ఆస్ట్రేలియాను ఓ కుదుపు కుదిపిన బాల్ ట్యాంపరింగ్ వివాదంలో మరో ట్విస్ట్ వెలుగులోకి వచ్చింది.
Samayam Telugu | Updated:
Apr 1, 2018, 11:27AM IST
బాల్ ట్యాంపరింగ్.. స్మిత్ విషయంలో మరో ట్విస్ట్!
బాల్ ట్యాంపరింగ్ వివాదం క్రికెట్ ఆస్ట్రేలియాను ఓ కుదుపు కుదిపింది. ఈ వ్యవహారంతో సంబంధం ఉన్న డేవిడ్ వార్నర్, స్టీవ్ స్మిత్ , బాన్‌క్రాఫ్ట్‌లపై ఆస్ట్రేలియా క్రికెట్ బోర్డు నిషేధం విధించింది. దక్షిణాఫ్రికాతో జరిగిన మూడో టెస్టు సందర్భంగా బాల్ ట్యాంపరింగ్ వ్యవహారం వెలుగులోకి రాగా.. దీని సూత్రధారి డేవిడ్ వార్నర్ అనే వార్తలు వెలువడ్డాయి. అయితే ట్యాంపరింగ్ ప్లాన్ గురించి ఆసీస్ కెప్టెన్ స్టీవ్ స్మిత్‌కు పూర్తిగా తెలీదని క్రికెట్ ఆస్ట్రేలియా అంతర్గత విచారణలో తేలినట్లు ఫెయిర్‌ఫాక్స్ మీడియా తెలిపింది.
రివర్స్ స్వింగ్ కోసం బంతిని రెండుసార్లు శాండ్ పేపర్‌తో రుద్దినట్లు క్రికెట్ ఆస్ట్రేలియా విచారణలో తేలింది. కానీ బంతిని మార్చాల్సి రావాల్సినంతగా దాని కండీషన్ దెబ్బతినలేదని అంపైర్లు అభిప్రాయపడ్డారు.
‘స్మిత్‌కు బాల్ ట్యాంపరింగ్ జరుగుతుందని తెలుసు. తన అయిష్టతను తెలిపినప్పటికీ.. ట్యాంపరింగ్ ప్రయత్నాలను అడ్డుకోలేదు. బంతిని ఎలా ట్యాంపరింగ్ చేయబోతున్నారో అతడికి ముందుగా తెలీదు. బాన్‌క్రాఫ్ట్ శాండ్ పేపర్‌తో బంతిని రుద్దుతూ బిగ్ స్క్రీన్‌పై చిక్కేంత వరకూ స్మిత్‌కు ఆ ప్లాన్ గురించి పూర్తిగా తెలియద’ని ఫెయిర్‌ఫాక్స్ మీడియా వెల్లడించింది.
కానీ క్రికెట్ ఆస్ట్రేలియా మాత్రం స్మిత్‌కు బాల్ ట్యాంపరింగ్ ప్లాన్ ముందే తెలుసని, దాన్ని అడ్డుకోలేదని భావించింది. ఈ వార్తల నేపథ్యంలో బాల్ ట్యాంపరింగ్ వివాదం ఏ మలుపు తిరుగుతుందో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.